31994D0453
L 187/11
JURNALUL OFÍCIAL AL UNIUNII EUROPENE
DECIZIA COMISIEI
din 29 iunie 1994
de modificare sau de abrogare a unor norme de aplicare în ceea ce privește condițiile de sănătate publică și animală necesare la importul anumitor animale vii și produse de origine animală provenind din Austria, Finlanda, Norvegia și Suedia în aplicarea Acordului privind Spațiul Economic European
(Text cu relevanță pentru SEE)
(94/453/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Regulamentul (CEE) nr. 1601/92 (2), în special articolele 3, 4, 8, 11, 14 și 16,
având în vedere Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în schimburile intracomunitare și la importul de material seminal congelat de animale domestice din specia bovină (3), astfel cum a fost modificată ultima dată prin Directiva 93/60/CEE (4), în special articolele 8 și 9,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile provenind din țări terțe de embrioni de animale domestice din specia bovină (5), astfel cum a fost modificată ultima dată prin Directiva 93/52/CEE (6), în special articolele 8, 9 și 10,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (7), astfel cum a fost modificată ultima dată prin Directiva 92/36/CEE (8), în special articolele 15a, 16, 18 și 19 punctul (ii),
având în vedere Directiva 90/675/CEE a Consiliului din 10 decembrie 1990 de stabilire a principiilor de organizare a controalelor veterinare pentru produsele provenind din țări terțe introduse în Comunitate (9), astfel cum a fost modificată ultima dată prin Directiva 92/118/CEE (10), în special articolul 19,
având în vedere Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică schimburilor intracomunitare cu și la importurile de material seminal de animale domestice din specia porcină (11), în special articolul 7, articolul 9 alineatul (2) și articolul 10 alineatul (2),
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor care sunt introduse în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (12), astfel cum a fost modificată ultima dată prin Decizia 92/438/CEE (13), în special articolul 18,
având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normelor comunitare speciale prevăzute de anexa A capitolul I din Directiva 89/662/CEE și, în ceea ce privește agenții patogeni, din Directiva 90/425/CEE (14), în special articolul 10 alineatul (2),
întrucât acordul privind Spațiul Economic Europeana fost încheiat la 13 decembrie 1993 între Comunitățile Europene, statele lor membre și Republica Austria, Republica Finlanda, Republica Islanda, Principatul Liechtenstein, Regatul Norvegiei și Regatul Suediei (15);
întrucât, în domeniul veterinar și pentru a permite Autorității de supraveghere AELS să ia măsurile necesare, dispozițiile acestui acord se aplică numai de la 1 iulie 1994;
întrucât, în cadrul acestui acord, Austria, Finlanda, Norvegia și Suedia aplică anumite dispoziții veterinare comunitare de stabilire a condițiilor de sănătate publică și animală care reglementează schimburile de animale vii și produse de origine animală; întrucât, în consecință, anumite dispoziții de stabilire a condițiilor de sănătate publică și animală pentru importurile din țări terțe nu se mai pot aplica acestor țări;
întrucât trebuie să se țină seama de faptul că regimul comunitar „țară terță” pentru ovine și caprine continuă să se aplice importurilor care provin din Austria, Finlanda și Norvegia;
întrucât, în acest context, este necesar să se abroge normele specifice care se aplică Austriei, Finlandei, Norvegiei și Suediei și să se modifice celelalte norme care se aplică țărilor terțe și cuprind aceste patru țări;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În prima parte din anexa la Decizia 79/542/CEE a Consiliului (16), datele referitoare la Austria, Finlanda și Norvegia se elimină, cu excepția celor referitoare la ovine și la caprine și la reziduuri, și se elimină rândul privind Suedia.
Articolul 2
Decizia 80/790/CEE a Comisiei (17) se abrogă.
Articolul 3
Decizia 80/799/CEE a Comisiei (18) se abrogă.
Articolul 4
Decizia 80/800/CEE a Comisiei (19) se abrogă.
Articolul 5
Decizia 82/730/CEE a Consiliului (20) se abrogă.
Articolul 6
Decizia 82/731/CEE a Consiliului (21) se abrogă.
Articolul 7
Decizia 82/736/CEE a Consiliului (22) se abrogă.
Articolul 8
Decizia 83/421/CEE a Consiliului (23) se abrogă.
Articolul 9
În anexa la Decizia 90/14/CEE a Comisiei (24), denumirile „Austria”, „Finlanda”, „Norvegia” și „Suedia” se elimină.
Articolul 10
În anexa la Decizia 91/270/CEE a Comisiei (25), denumirile „Austria”, „Finlanda”, „Norvegia” și „Suedia” se elimină.
Articolul 11
În a doua parte din anexa A și din anexa B la Decizia 91/449/CEE a Comisiei (26), denumirile „Austria”, „Finlanda”, „Norvegia” și „Suedia” se elimină.
Articolul 12
Decizia 92/260/CEE a Comisiei (27) se modifică după cum urmează:
1.
la anexa I, grupul A se înlocuiește cu:
„Grupul A:
Groenlanda, Islanda și Elveția”;
2.
la anexa II A, titlul certificatului de sănătate animală se înlocuiește cu:
„Certificat de sănătate animală pentru admiterea temporară a cailor înregistrați admiși pe teritoriul Comunității pentru un termen mai mic de nouăzeci de zile care provin din Groenlanda, Islanda și Elveția”.
Articolul 13
Decizia 92/401/CEE a Comisiei (28) se abrogă.
Articolul 14
Decizia 92/461/CEE a Comisiei (29) se abrogă.
Articolul 15
Decizia 92/462/CEE a Comisiei (30) se abrogă.
Articolul 16
La anexa A partea II la Decizia 92/471/CEE (31) a Comisiei, denumirile „Austria”, „Finlanda”, „Norvegia” și „Suedia” se elimină.
Articolul 17
În anexa la Decizia 93/160/CEE a Comisiei (32), denumirile „Austria”, „Finlanda”, „Norvegia” și „Suedia” se elimină.
Articolul 18
Decizia 93/195/CEE (33) a Comisiei se modifică după cum urmează:
1.
la anexa I, grupul A se înlocuiește cu:
„Grupul A:
Groenlanda, Islanda și Elveția”;
2.
la anexa II, grupul A se înlocuiește cu:
„Grupul A:
Groenlanda, Islanda, Elveția”.
Articolul 19
Decizia 93/196/CEE (34) a Comisiei se modifică după cum urmează:
1.
în anexa I, la nota de subsol 5, denumirile „Austria, Finlanda” și „Norvegia, Suedia” se elimină;
2.
în anexa II, la nota de subsol 3, grupul A se înlocuiește cu:
„Grupul A:
Groenlanda, Islanda și Elveția”.
Articolul 20
Decizia 93/197/CEE a Comisiei (35) se modifică după cum urmează:
1.
la anexa I, grupul A se înlocuiește cu:
„Grupul A:
Groenlanda, Islanda și Elveția”;
2.
la anexa II A, titlul certificatului de sănătate animală se înlocuiește cu:
„Certificat de sănătate animală pentru importurile pe teritoriul Comunității de ecvidee de producție și de reproducere provenind din Groenlanda, Islanda și Elveția”.
Articolul 21
La anexa partea 2 A la Decizia 93/198/CEE a Comisiei (36), denumirea „Suedia” se elimină.
Articolul 22
La anexa partea 2 la Decizia 93/199/CEE a Comisiei (37), denumirile „Austria: Voralberg, Tyrol, Austria Superioară, Burgenland, Carinthia, Styria și Viena”, „Finlanda”, „Norvegia” și „Suedia” se elimină.
Articolul 23
Decizia 93/321/CEE a Comisiei (38) se modifică după cum urmează:
1.
în titlu, denumirile „Suedia, Norvegia, Finlanda și” se elimină;
2.
la articolul 1 alineatul (1), denumirile „Suedia, Norvegia, Finlanda și” se elimină.
Articolul 24
Decizia 93/432/CEE a Comisiei (39) se abrogă.
Articolul 25
Decizia 93/451/CEE a Comisiei (40) se abrogă.
Articolul 26
Decizia 93/688/CE a Comisiei (41) se abrogă.
Articolul 27
La anexa la Decizia 93/693/CE a Comisiei (42), părțile 4, 8 și 9 se elimină.
Articolul 28
La anexa la Decizia 94/70/CE a Comisiei (43), rândurile referitoare la Austria, Finlanda, Norvegia și Suedia se elimină.
Articolul 29
La anexa la Decizia 94/85/CE a Comisiei (44), rândurile referitoare la Austria, Finlanda, Norvegia și Suedia se elimină.
Articolul 30
În partea II punctul B din anexa la Decizia 94/278/CE a Comisiei (45), denumirile „Finlanda”, „Norvegia” și „Suedia” se elimină.
Articolul 31
Decizia 94/316/CE a Comisiei (46) se abrogă.
Articolul 32
Prezenta decizie se adresează statelor membre.
Adoptată la Bruxelles, 29 iunie 1994.